תקופות השנה
הרוח נושבת בחריגים; ריחות בשמים נפוגים; וחולפים מועדים וחגים, מועדים וחגים.; אובד האילן בקרה את עליו; וענן מצמח שערו ותלתליו; והזוהר שהוצק בו נחבא בשוליו; זוחלים ועולים מן הארץ מחשכים; והופכים הנהרות עזים ועמוקים; ושמונת הנרות במנורה נדלקים; והאור לא נמצא אלא טיפה מזהירה; ואין חום עוד בארץ זולתי בבערה; ואין זוהר מתאבך זולת במנורה; והתכלת השקטה זכה מחלב; והאור מתענג על מעלליו; והכסף הקר נהפך לזהב; ואדמת הגבעה כנחושת אדומה; וענפי האילן אדומים בחמה; וברוב תאווה שואפים את חומה; וקני סוף ברוח נעים ושורקים; ועלי העצים עגולים וירוקים; ומי נהרות מרעידים ומפכים; קיץ חורף אביב וסתיו; מי נהרות והים הרחב; והרים ויערות ושיחים ופרחים; וגופי עשבים ירוקים ולחים; והאור הנודד כנסיך מאוהב; וצינת הכסף וחום הזהב; סובבים והולכים בגלגל השנה; שטים ועוברים בתקופות השנה; ואתה עמהם בתקופת השנה.; והרוח נושבת בחריגים; ריחות בשמים נפוגים; וחולפים מועדים וחגים, מועדים וחגים.; 